কিং অব দ্য রিং (২০০১)
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি কিং অব দ্য রিং কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ২০০১ সালের ২৪শে জুন তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের কন্টিনেন্টাল এয়ারলাইন্স এরিনায় অনুষ্ঠিত হয়েছে; যা ১৯৯৭ সালের সামারস্ল্যামের পর এই মাঠে ডাব্লিউডাব্লিউএফের প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে এজ কিং অব দ্য রিং প্রতিযোগিতার ফাইনালে কার্ট এঙ্গেলকে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, স্টোন কোল্ড স্টিভ অস্টিন ডাব্লিউডাব্লিউএফ চ্যাম্পিয়নশিপের জন্য আয়োজিত ট্রিপল থ্রেট ম্যাচে ক্রিস জেরিকো ও ক্রিস বেনোয়াকে এবং ডাব্লিউডাব্লিউএফ লাইট হেভিওয়েট চ্যাম্পিয়নশিপ ম্যাচে জেফ হার্ডি এক্স-প্যাককে পিনফলের মাধ্যমে পরাজিত করেছে।